चुनावों की संभावना से फराह तक, एक्सक्लूसिव बातचीत में हर मुद्दे पर बोले इमरान के मंत्री फवाद हुसैन
चौधरी फवाद ने कहा कि जज इस बात को लेकर दृढ़ थे कि गुरुवार तक, या ज्यादा से ज्यादा शुक्रवार तक फैसला आ जाएगा।
नई दिल्ली: पाकिस्तान के पूर्व सूचना और प्रसारण मंत्री चौधरी फवाद हुसैन ने इंडिया टीवी के साथ एक विशेष बातचीत में देश में मौजूदा राजनीतिक संकट के बारे में बात की। इस एक्सक्लूसिव बातचीत में इमरान के मंत्री ने पाकिस्तान अगले आम चुनावों की संभावना से लेकर बुशरा बेगम की दोस्त फराह तक पर बात की। चौधरी फवाद हुसैन ने कहा कि देश आम चुनावों की तरफ बढ़ रहा है।मौजूदा संकट पर फैसला सुनाने में पाकिस्तान के सुप्रीम कोर्ट को कितना समय लगेगा, इसका जवाब देते हुए चौधरी फवाद ने कहा कि जज इस बात को लेकर दृढ़ थे कि गुरुवार तक, या ज्यादा से ज्यादा शुक्रवार तक फैसला आ जाएगा। मौजूदा राजनीतिक हालात के बीच फवाद चौधरी ने कहा कि चुनाव कराने के लिए अंतरिम सरकार बनाने की प्रक्रिया भी चल रही है। 